Na osnovu člana53. i 133. stav 2. tačka d) Zakona o srednjem obrazovanju („Službene Kantona Sarajevo**“** broj 23/10), člana 137. stav 2. tačka d) i člana 194. Pravila JU Srednje građevinsko – geodetske škole Sarajevo, Školski odbor škole, na prijedlog Nastavničkog vijeća škole, na sjednici održanoj dana 28.05.2015. godine, donio je:

**P R A V I L A**

**O KUĆNOM REDU**

**JU Srednja građevinsko – geodetska škola u Sarajevu**

**Član 1.**

**(Opšte odredbe - Predmet Pravila)**

(1) Pravilima o kućnom redu JU Srednje građevinsko – geodetske škole u Sarajevu (u daljem tekstu: škola) uređuje se unutrašnji rad i poslovanje škole.

(2) Odredaba Pravila o kućnom redu moraju se pridržavati sva lica koja se nalaze u školskoj zgradi i drugim prostorima škole (zaposlenici, učenici i lica koja privremeno borave u školi).

(3) Pravilima o kućnom redu uređuju se:

1. pravila i obaveze ponašanja u školi, unutrašnjem i vanjskom prostoru,
2. pravila međusobnih odnosa učenika,
3. pravila međusobnih odnosa učenika i zaposlenika škole,
4. pravila međusobnih odnosa zaposlenika škole,
5. zabrana svih oblika reklamiranja i prodaje proizvoda koji nisu u skladu sa etikom,

 načelima i ciljevima obrazovno- odgojnog rada,

1. pravila sigurnosti i zaštite od socijalno neprihvatljivih oblika ponašanja,

 diskriminacije, neprijateljstva i nasilja,

g) način postupanja prema imovini,

h) kodeks oblačenja učenika i zaposlenika i

 i)   druga pitanja bitna za kućni red škole.

**Član 2.**

**(Pravila i obaveze ponašanja u školi, unutrašnjem i vanjskom prostoru –**

**dužnosti učenika)**

(1) Pravila i obaveze ponašanja u školi, unutrašnjem i vanjskom prostoru - dužnosti učenika su:

* Poštivati školske vrijednosti, pravila i autoritete
* Kulturno se ponašati za vrijeme boravka u školi i izvan nje
* Sprječavati i prijaviti nasilno ponašanje
* Održavati čistima i urednima prostore škole
* Dolaziti uredan u školu, biti prikladno odjeven, primjereno mjestu na kojem se nalazi
* Mirno ući u učionicu prije početka nastave i pripremiti se za rad
* Uljudno se ponašati prema profesorima i drugim zaposlenicima škole.

**Član 3.**

**(Dolazak, ulazak, kretanje i boravak u školi)**

(1) Dolazak, ulazak, kretanje i boravak u školi:

* Nastava počinje u 800 sati i traje do 1400 sati.
* Učenici su dužni da dolaze redovno i na vrijeme u školu.
* Učenici i uposlenici škole treba da dolaze u školu uredno i pristojno odjeveni.
* Nije dozvoljeno kašnjenje na časove niti učenicima niti nastavnicima.
* Ulazna vrata se zaključavaju 5 minuta nakon početka nastave, te učenici moraju sačekati zvono za naredni čas da bi ušli u školu.
* Ukoliko učenik zakasni na nastavu do pet minuta ne zadržava se u holu škole – odmah ulazi na čas i javlja se nastavniku navodeći razlog kašnjenja i po odobrenju nastavnika odlazi na svoje mjesto.
* Učenici su dužni nastavnika po ulasku/izlasku iz učionice pozdraviti ustajanjem.
* U kabinet i salu za tjelesni odgoj učenici ulaze zajedno sa nastavnikom.
* U vrijeme trajanja nastave zabranjeno je nepotrebno zadržavanje po hodnicima.
* Ukoliko učenik mora napustiti školu za vrijeme časa, nastavnik ga je dužan u pratnji drugog učenika uputiti razredniku/stručnoj službi koji će preduzeti daljnje aktivnosti.
* U toku trajanja nastave i na malim odmorima učenici ne mogu napuštati školu.
* U slučaju da nastavnik nije došao na čas, učenici su dužni da obavijeste direktora škole, pomoćnika direktora, razrednika ili dežurnog nastavnika. Dužni su da postupe po njihovoj uputi.
* Ulazak učenika u zbornicu i ostale prostorije rukovodstva škole je dopušten samo uz dozvolu korisnika navedenih prostora.
* Dok traje nastavni čas roditeljima i drugim licima je zabranjen ulazak u učionicu.
* Za vrijeme boravka u školi učenik treba da čuva svoje stvari. Škola nije odgovorna za nestanak stvari, nakita, novca, mobitela i slično.
* Učenici su se dužni s poštovanjem odnositi prema svim zaposlenim u školi jednako.
* Učenici su dužni održavati ličnu higijenu i higijenu školskog prostora.
* Roditelji i ostali posjetioci dužni su pročitati uputstva i obavijesti istaknute na vratima škole i ponašati se u skladu s njima.

**Član 4.**

**(Zabranjene radnje i postupci)**

(1) U prostorijama škole zabranjeno je:

* uništavanje školskog prostora, inventara i opreme,
* pušenje u školi i oko škole,
* unošenje i konzumiranje alkohola i opojnih sredstava,
* unošenje i upotreba oružja i oruđa svih vrsta,
* unošenje zapaljivih i eksplozivnih sredstava,
* za vrijeme trajanja nastave korištenje mobitela, MP3-playera i sličnih uređaja,
* izazivanje nereda verbalnim ili fizičkim oblicima,
* pisanje po zidovima i inventaru škole,
* razbacivanje smeća (papiri, žvakaće gume, razna ambalaža i slično),
* igranje igara na sreću, kartanje i sve vrste kockanja,
* dovođenje u školu stranih osoba.

**Član 5.**

**(Dužnosti dežurnih učenika)**

* Rad, red i disciplina osiguravaju se organizovanjem dežurstva učenika. Učenici dežuraju u holu škole od 7:55 do 13:15 prema rasporedu koji sačinjava pedagog škole u saradnji sa razrednicima.
* Prijem roditelja učenika radi ostvarivanja njihovih prava i obaveza kod razrednika vrši se u terminima određenim za informacije i roditeljske sastanke.
* Prijem roditelja kod predmetnog nastavnika se zakazuje putem razrednika.
* Posjetioci su dužni dežurnom učeniku dozvoliti da upiše podatke iz lične karte, ali samo ako će realizirati posjetu, što dežurni učenik mora prvo provjeriti.
* Dežurni učenik dužan je dopratiti posjetioca do osobe koju traži, ali tek nakon što mu je rečeno da će posjetilac biti primljen.
* Svim posjetiocima zabranjeno je, iz bezbjedonosnih razloga, kretanje školom bez pratnje dežurnog učenika ili zaposlenika u školi.
* Dežurni učenik treba voditi računa da je što kraće vrijeme udaljen od mjesta dežurstva.
* Strogo je zabranjeno okupljanje drugih učenika oko stola dežurnog učenika.
* U toku dežurstva ne smiju vršiti nikakve privatne usluge nastavnicima koje se odnose na izlazak izvan objekta škole.
* Na kraju dežurstva dežurni učenici zaključuju knjigu dežurstva, potpisuju se u istu i predaju je dežurnom nastavniku.
* Ukoliko posjetilac nije zadovoljan ponašanjem dežurnog učenika može se obratiti dežurnom nastavniku, ali tek ako je sam ispoštovao sva pravila kućnog reda.
* Dežurati ne mogu učenici koji imaju nedovoljnih ocjena iz više predmeta i koji imaju izrečene odgojno-diciplinske mjere – ukor direktora i ukor nastavničkog vijeća.

**Član 6.**

**(Dužnosti redara)**

* Učenici obavljaju dežurstvo u razredu, kao redari .
* Redari treba da dođu 5 minuta ranije na nastavu, pregledaju učionicu i o uočenim nepravilnostima (oštećenjima) obavijeste razrednika ili dežurnog nastavnika,
* Pripremaju učionicu za rad (brišu tablu, zrače učionicu, donose pribor i slično),
* Prijavljuju odsutne učenike na početku svakog nastavnog časa,
* Brinu se o čuvanju školske imovine, te dežurnom nastavniku/razredniku prijavljuju one učenike koji načine štetu,
* Dužni da paze na red i čistoću u učionici, te svakog učenika koji se ne pridržava reda, redar je dužan prijaviti predmetnom nastavniku ili razredniku,
* Za vrijeme velikog odmora redari u učionicama su dužni provjetriti učionicu, pokupiti papire i ostalo sa poda učionice i obrisati tablu,
* Na kraju posljednjeg nastavnog časa redari i predmetni nastavnik dužni su učionicu ostaviti u redu. Posljednji napuštaju učionicu.

**Član 7.**

**(Dužnosti dežurnih nastavnika)**

* Rad, red i disciplina osiguravaju se organizovanjem dežurstva nastavnika .
* Nastavnici dežuraju prema rasporedu usvojenom za školsku godinu. Dežura se treba vršiti odgovorno.
* Brinu se o uspostavljanju reda u školi i poštivanju kućnog reda škole.
* Vrše nadzor nad dežurnim učenicima i usmjeravaju ih na pravilno obavljanje dužnosti.
* Obavezno ostaju u školi do kraja vremena predviđenog za dežurstvo.
* Za vrijeme malih i velikog odmora dežuraju na hodnicima.
* Za štetu na hodnicima odgovorni su dežurni nastavnici tog dana, a za štetu u kabinetima, salama za sport i svlačionicama odgovorni su predmetni nastavnici .
* Vode knjigu dežurstva nastavnika i u istu evidentiraju svaku promjenu u toku dežurstva.

**Član 8.**

**(Pravila međusobnih odnosa učenika)**

(1) Međusobni odnos učenika treba se temeljiti na međusobnom poštovanju i uvažavanju, kulturnom ophođenju i uzajamnoj toleranciji, te drugim normama prihvatljivog ponašanja.

(2) U međusobnim odnosima učenici:

* Trebaju pružati pomoć drugim učenicima škole kojima je pomoć potrebna
* Trebaju dati primjeren savjet drugim učenicima u skladu sa njihovim interesima
* Dužni su omogućiti drugim učenicima da iznose svoje ideje, razmišljanja i stavove
* Trebaju informisati druge učenike o događajima u školi
* Ne smiju ometati druge učenike u učenju i praćenju nastave
* Trebaju poštovati i njegovati spolnu ravnopravnost i različite osobnosti
* Trebaju voditi brigu o potrebama drugih
* Dužni su zaustaviti svako nasilje
* Ne smiju posmatrati ravnodušno tuđu patnju
* Trebaju sprječavati ismijavanje, omalovažavanje, te isključivanje drugih učenika.

(3) Međusobne nesporazume učenici će rješavati mirnim putem, a ako to ne bude moguće zbog prirode problema, obratiće se razredniku, sručnim saradnicima ili pomoćniku/direktoru škole.

**Član 9.**

**(Pravila međusobnih odnosa učenika i zaposlenika škole)**

(1) Učenici su dužni uljudno se odnositi prema profesorima i drugim zaposlenicima škole.

(2) Učenici su dužni pozdraviti zaposlenike škole u školskom prostoru i izvan njega.

(3) Učenici su dužni ustajanjem pozdraviti osobu koja ulazi/izlazi u/iz učionice za vrijeme

 časa.

(4) Učenici smiju samo uz dopuštenje ulaziti u zbornicu.

(5) Kod ulaska u učionicu ili drugi prostor u kojemu se tada održava nastava, učenik prvo

 treba pokucati, a zatim tiho ući i priopćiti profesoru razlog dolaska.

(6) Imenik učenika i dnevnik rada na nastavu i sa nastave mogu nositi samo profesori.

(7) Profesor ne može za vrijeme nastave narediti učeniku da izađe iz učionice.

(8) Profesor ne može iz privatnih razloga za vrijeme nastave slati učenika izvan prostora

 škole.

**Član 10.**

**(Pravila međusobnih odnosa zaposlenika škole)**

(1) Radno vrijeme zaposlenika škole je od 07,00 do 15,30 sati.

(2) Zaposlenici škole su dužni dolaziti na posao i odlaziti s posla prema rasporedu radnog

 vremena.

(3) Zaposlenici škole u suradnji sa učenicima dužni su se brinutii za siguran boravak i rad u

 školi.

**Član 11.**

**(Zabrana svih oblika reklamiranja i prodaje proizvoda koji nisu u skladu sa etikom,**

**načelima i ciljevima obrazovno- odgojnog rada)**

(1) U školi je zabranjen svaki oblik reklamiranja i prodaje proizvoda koji nisu u skladu sa

 etikom, načelima i ciljevima obrazovno- odgojnog rada.

**Član 12.**

**(Pravila sigurnosti i zaštite od socijalno neprihvatljivih oblika ponašanja,**

**diskriminacije, neprijateljstva i nasilja)**

(1) U školi je svakome zabranjeno izražavanje diskriminacije na osnovi rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog porijekla, imovnog stanja, članstva u udruženjima, obrazovanja, društvenog položaja, bračnog ili porodičnog statusa, dobi, zdravstvenog stanja, invaliditeta, genetskog naslijeđa, rodnog identiteta, izražavanja ili spolne orijentacije.

(2) U školi je zabranjen svaki oblik nasilja, izražavanja neprijateljstva, nesnošljivosti i drugog neprimjerenog ponašanja.

(3) Kod kršenja pravila profesor je dužan svakom učeniku pristupiti individualno i spriječiti ili zaustaviti neprimjereno ponašanje.

**Član 13.**

**(Način postupanja prema imovini)**

(1) Zaposlenici, učenici i druge osobe koje borave u školi, dužne su čuvati imovinu škole prema načelu dobrog domaćina.

(2) Učenici su dužni čuvati udžbenike i druga obrazovna i nastavna sredstva, a knjige posuđene u biblioteci neoštećene vratiti na vrijeme u školu.

(3) Zabranjeno je pisanje po zidovima i školskom inventaru.

(4) Za sve vrste štete na školskoj imovini (učionice, zidovi, namještaj, instalacije, oprema i nastavna sredstva ) odštetu nadoknađuje počinitelj. Ukoliko se učenik lično ne javi, štetu nadoknađuju svi učenici čija je imovina u pitanju (razredu, smjeni….) Oštećenje će procijeniti stručna komisija koju imenuje direktor škole. Isti postupak nadoknade štete primjenjuje se i u slučajevima kada je školska imovina ukradena, prisvojena ili na drugi način otuđena.

(5) Namjerno nanošenje štete osim nadoknade povlači za sobom i odgojno – disciplinsku mjeru u skladu sa Pravilima škole.

(6) Čuvanje školske imovine se odnosi i na školsko dvorište – opremu za sport, klupe, drveće, cvijeće i sl.

(7) Učenicima, nastavnicima i ostalom osoblju škole nije dozvoljeno unošenje stvari i predmeta koji nisu vezani za odgojno – obrazovni rad, odnosno za obavljanje poslova i zadataka. Škola ne odgovara za štetu na predmetima (mobiteli, nakit, veća količina novca i sl.).

(8) Za sve stvari i predmete koji se službeno unose ili iznose iz škole, a vlasništvo su škole mora postojati pismeno odobrenje od ovlaštenih lica i napisan revers o izuzeću te stvari.

**Član 14.**

**(Kodeks oblačenja učenika i zaposlenika)**

(1) Učenik-ca je dužan u školu dolaziti uredan i čist.

(2) Smatra se da je učenik-ca neprikladno odjeven-a ako u školu dolazi u hlačama sa plitkim strukom, koje pokazuju gole dijelove tijela, u prekratkim majicama, suknjama, šorcevima i bermudama.

(3) Učenica je neprikladno odjevena ako u školu dolazi golih ili polugolih leđa, majicama na bretele i sa velikim dekolteima, otkrivenog stomaka, prozirne odjeće, te pripijenim helankama koje su uparene sa kratkim majicima.

(4) Učenici ne mogu dolaziti u školu nečiste i neuredne odjeće, nečiste i neuredne kose, niti tokom časa nositi bilo kakve kape.

(5) Svi učenici moraju voditi računa o ličnoj higijeni.

(6) Prilikom organiziranih posjeta određenim manifestacijama, institucijama, pozorištima i slično, učenici su takođe dužni voditi računa o prikladnom odijevanju.

(7) U svim slučajevima kada se učenici ne budu pridržavali ovih pravila predmetni profesor će učenika poslati kući da zamijeni odjeću, upisati izostanak i razlog, a razrednik će te časove klasificirati kao neopravdane.

(8) Zaposlenici škole su dužni da budu prikladno i uredno odjeveni, primjereno poslovima i zadacima svog radnog mjesta i da svojim načinom odijevanja na radnom mjestu ne narušavaju ugled škole.

**Član 15.**

**(Završne odredbe)**

(1) Direktor škole dužan je sve zaposlenike škole upoznati sa odredbama ovih Pravila o kućnom redu.

(2) Nastavnici su dužni sve učenike škole kao i roditelje putem roditeljskih sastanaka upoznati sa odredbama ovih Pravila o kućnom redu.

(3) Nepridržavanje Pravila o kućnom redu povlači disciplinsku odgovornost učenika i zaposlenika.

(4) Sve mjere koje se poduzimaju i oglašavaju i s kojima upoznajemo roditelje, učenike i posjetioce škole temelje se na što kvalitetnijem i bezbjednijem boravku učenika u školi.

**Član 16.**

**(Stupanje na snagu)**

(1) Pravila o kućnom redu primjenjuju se od dana usvajanja na sjednici Školskog odbora i biće objavljena na Oglasnoj ploči i WEB stranici škole.

**Član 16.**

**(Prestanak važenja ranijih Pravila o kućnom redu))**

(2) Stupanjem na snagu ovih Pravila o kućnom redu prestaju da važe Pravila o kućnom redu iz 2005. godine

Broj: 04-815/15 Predsjednik Školskog odbora

Dana: 28.05.2015. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Osmanbegović Jasmin, d.i.a.